《送刘贡父悴海陵》
宋代·释了元

吾侪客京师，晨夕厌欢聒。僦舍八九椽，郁溽增烦渴。

有如辙中鱼，噞喁不可活。百鸟趋高门，䟃𧽼互挥喝。

论辩苦难裁，气焰欻相夺。所丧或捐躯，所得未易撮。

我闻江湖间，连山翠如抹。山下走沧波，山巅富松栝。

凫鸭乱菰蒲，鱼鼋聚坡堨。世事剧飞电，人生真漂沫。

谁其违乐游，而此卷颦额。君直秘书阁，日趋黄金闼。

忽思云水行，飘然谁能遏。朝出都门东，襟胸迥披豁。

放舟下淮楚，天地顿空阔。莫苦道路难，暑令恍已末。

君看日月疾，俯仰换裘葛。无谓监州微，孔孟犹短褐。

时来发光华，春阳奋枯蘖。惟君饱才术，流辈服颖脱。

早作归朝期，岂学弦与筈。

作者简介：李清臣（一○三二～一一○二），字邦直，安阳（今属河南）人。仁宗皇祐五年（一○五三）进士。调邢州司户参军，迁晋州和川令。神宗时，召为两朝国史编修官，同修起居注，进知制诰、翰林学士。元丰四年（一○八一），拜吏部尚书。六年，迁尚书右丞。哲宗即位，转尚书左丞。徽宗建中靖国元年（一一○一），为门下侍郎，寻出知大名府。崇宁元年卒，年七十一。有诗文一百卷，已佚。事见《杂肋集》卷六二《资政殿大学士李公行状》，《宋史》卷三二八有传。今录诗七首。